Okresná prokuratúra Stará Ľubovňa 
Obrancov mieru 18, 064 01 Stará Ľubovňa

Sp. zn. : Pv 644/13/7710	Stará Ľubovňa, 21.3.2014
EEČ : 2-59-27-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení neskorších predpisov

Rozhodol: 	prokurátorka Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Spôsobenú škodu v sume 872,-Eur si poškodení voči obvinenému nenárokujú.  

Podľa § 220 ods. 1 písm. c/ Trestného poriadku obvinený XXXXX zložil na všeobecne prospešné účely sumu vo výške 120,-Eur, ktorú podľa § 224 ods. 2 Trestného poriadku v celej výške určil štátu na peňažnú pomoc poškodeným podľa osobitného zákona.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-534/SL-SL-2013.
dňa 16.12.2013 v čase okolo 20,00 hod. na ulici XXXXX v meste XXXXX z pred vchodu obytného bloku č. 5 zobral do rúk kovovú rohož červenej farby o rozmeroch 42 x 80 cm, ktorou následne poškodil tam zaparkované osobné motorové vozidlo zn. Audi A3, striebornej metalízy, XXXXX tým spôsobom, že kovovú rohož hodil do zadného pravého blatníka, na ktorom spôsobil preliačeniunu a ryhu o dĺžke 15 cm, pričom následne poškodil ďalšie  tam zaparkované osobné motorové vozidlo zn. Hyundai Terracan, modrej metalízy, XXXXX tým spôsobom, že kovovú rohož hodil do predného ľavého stĺpika, na ktorom spôsobil preliačeninu a ryhu o dĺžke 5 cm, rohož potom hodil do sklenej výplne predných ľavých dverí, na ktorej spôsobil ryhu o dĺžke 3,5 cm, ako aj do kľučky predných ľavých dverí, ktorú vytrhol, čím spôsobil poškodením osobného motorového vozidla zn. Audi A 3 škodu XXXXX, nar. XXXXX, bytom XXXXX škodu v sume 220,-Eur a poškodením osobného motorového vozidla zn. Hyundai Terracan XXXXX, nar. XXXXX, bytom XXXXX škodu v sume 652,-Eur

Odôvodnenie: 
Uznesením povereného príslušníka PZ,  Obvodného oddelenia PZ XXXXX  sp. zn. ORP-534/SL-SL-2013 zo dňa 17.12.2013 bolo začaté trestné stíhanie a súčasne bolo podľa § 206 ods. 1 Tr. por.  vznesené  obvinenie XXXXX pre prečin poškodzovania cudzej veci podľa § 245 ods. 1 Trestného zákona a prečin výtržníctva podľa § 364 ods. 1 Trestného zákona. Následne v priebehu konania došlo k zmene právnej kvalifikácie a konanie obvineného bolo ďalej kvalifikované ako prečin poškodzovania cudzej veci podľa § 245 ods. 1 Trestného zákona.  
 
	K stíhanému trestnému činu malo dôjsť tak, že dňa 16.12.2013 v čase okolo 20,00 hod. na ulici XXXXX v meste XXXXX z pred vchodu obytného bloku č. 5 zobral do rúk kovovú rohož červenej farby o rozmeroch 42 x 80 cm, ktorou následne poškodil tam zaparkované osobné motorové vozidlo zn. Audi A3, striebornej metalízy, XXXXX tým spôsobom, že kovovú rohož hodil do zadného pravého blatníka, na ktorom spôsobil preliačeniunu a ryhu o dĺžke 15 cm, pričom následne poškodil ďalšie  tam zaparkované osobné motorové vozidlo zn. Hyundai Terracan, modrej metalízy, XXXXX tým spôsobom, že kovovú rohož hodil do predného ľavého stĺpika, na ktorom spôsobil preliačeninu a ryhu o dĺžke 5 cm, rohož potom hodil do sklenej výplne predných ľavých dverí, na ktorej spôsobil ryhu o dĺžke 3,5 cm, ako aj do kľučky predných ľavých dverí, ktorú vytrhol, čím spôsobil poškodením osobného motorového vozidla zn. Audi A 3 škodu XXXXX, nar. XXXXX, bytom XXXXX škodu v sume 220,-Eur a poškodením osobného motorového vozidla zn. Hyundai Terracan XXXXX, nar. XXXXX, bytom XXXXX škodu v sume 652,-Eur. Poškodení si neuplatnili žiadnu škodu, nakoľko im obvinený spôsobenú škodu uhradil. 

	Preskúmaním príslušného spisového materiálu bolo zistené, že v uvedenej veci sa koná o prečine, za ktorý zákon ustanovuje trest odňatia slobody, ktorého hranica neprevyšuje hranicu stanovenú v ustanovení § 220 ods. 1 Trestného poriadku. 

	Podľa § 245 ods. 1 Trestného zákona  možno za prečin poškodzovania cudzej veci uložiť trest odňatia slobody až na jeden rok. 

	Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným. 

	V priebehu prípravného konania bola na Okresnom súde v XXXXX vykonaná mediácia, počas ktorej obvinený a poškodení dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinený slobodne, vážne a určito vyhlásil, že skutok spáchal, svoje konanie oľutoval a dňa 13.03.2014 uzatvorili dohodu o uzatvorení zmieru. 

	Súčasťou dohody o uzatvorení zmieru je aj vyhlásenie poškodených, že si neuplatňujú žiadnu škodu. Uvedené skutočnosti potvrdili poškodení aj pri svojom výsluchu, kde uviedli, že spôsobená škoda im bola uhradená. 

	Obvinený XXXXX poukázal na všeobecne prospešné účely sumu 120,-Eur, ktorú v celej výške určil štátu na peňažnú pomoc poškodeným podľa osobitného zákona.  

      Výška sumy určená na všeobecne prospešné účely je primeraná závažnosti spáchaného trestného činu, výške spôsobenej škody, aj majetkovým pomerom obvineného.

      Zo spisového materiálu vyplýva, že obvinený je z miesta trvalého bydliska hodnotený ako osoba, ktorá nebola prejednávaná komisiou pre verejný poriadok. Z výpisu z Ústrednej evidencie priestupkov Ministerstva vnútra SR vyplýva, že XXXXX a podľa odpisu z registra trestov doposiaľ XXXXX Od zamestnávateľa je obvinený taktiež hodnotený kladne. 

     Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenú a na jej osobné a majetkové pomery, možno považovať takýto spôsob rozhodnutia za dostačujúci. 

	Na základe vyššie uvedených skutočností preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Pánisová
prokurátorka